Kui Te käsikäes Kadrioru pargis jalutate või pingiservale kudrutama olete jäänud, siis ärge ehmatage, kui teist mööda vuhiseb üks jooksuhull. Regasin end Hansapanga tervisejooksu sessioonile ja nüüd tuleb ju harjutada, et mitte häbisse jääda :p Esimese korra kohta olen endaga päris rahul. Talvel olen paar korda kasutanud jooksulinti ja miskipärast tundub jooksmine sellel kergem kui asfaldil ja kruusal. Samuti oleks mõistlik investeerida korralikesse jooksujalanõudesse, et oma liigeseid veidigi säästa. Aga kõigele vaatamata läbisin ligi 4,5km pikkuse raja JOOSTES (uskuge, see on minu jaoks suur asi) ja kaotasin seejuures boonusena 557 kilorit   Mina olen rõõmus, eks näeb, mis jalad homme ütlevad. Kui ka nemad olukorraga rahul, peaks leidma väikese jänesehaagi, et 5 km ikka täis saaks.